ખરેખર એમણે એવી સ્પૃહા કદી ના બતાવી, નહીં તો વેઈટ-લિફ્ટિંગમાં એ ગુજરાતભરમાં ટોચ પર હતા. સુસંહત શરીર માટેની એમની વ્યાયામવિધિમાં એ બસો દસ રતલ વજન માથા ઉપર બે હાથે અદ્ધરોઅદ્ધર તોળતા. પગની પેશીઓના ઘડતર માટે એ અઢીસોથી ચારસો રતલ વજનનો ઉપયોગ કરતા (વૃદ્ધાવસ્થામાં એ પગમાં ગ્રેંગ્રીન થયું ને પગ કપાવવો પડ્યો એ વાત જુદા રસની છે.). વ્યાયામસ્પર્ધાઓમાં તજજ્ઞ પંચ અને નિર્ણાયક તરીકે અનેકવાર ગયા.